Sepiegids: Dwelmtoetse laat swemmers kriewel in ‘Diepe waters’Volgende op Diepe Waters … Kry hier ‘n voorsmakie van die gebeure in jou gunstelingsepie.(Foto: Skermskoot) Met Maroela Media en kykNET se sepiegids kan jy weekliks ŉ voorsmakie kry van die gebeure in jou gunstelingsepie. Binnelanders Weeksdae om 19:30 op kykNET Maandag 26 Desember Annetjie en Tracy het albei iets om vir Conrad te sê. Steve se gewete begin hom ry. ŉ Juweliersboksie ontsenu iemand, en daar steek veel meer in Ewa as wat enige iemand van weet. Dinsdag 27 Desember ŉ Testament lewer meer as een verrassing op, terwyl Annetjie en Elise ŉ koffie-kuier inwerk. Naomi berei almal voor op Thalia se besoek, en Rian praat met Annelize oor Elise. Woensdag 28 Desember Annelize se ware gevoelens kom uiteindelik na vore. Thalia daag in Pretoria op terwyl Geneviève se geduld begin min raak. Naomi en Louis se gesprek is nie so privaat as wat hulle dink nie. Donderdag 29 Desember Naomi en Louis voel nie dieselfde oor Thalia nie en Rian se voorstel slaan Elise vir ŉ ses. Tracy beplan ŉ geldinsameling en Conrad wil betrokke raak. Elise speel oop kaarte met Tertius. Vrydag 30 Desember Geneviève stel die volgende deel van haar plan in werking. Uys is terug en is reg om die lewe weer voluit aan te pak. Elise vertel vir Gaby van Tannie Kietie. Thalia word Doepa toe genooi. Suidooster Weeksdae om 18:00 op kykNET en 18:30 op kykNET&kie Maandag 26 Desember Kaashifa sien rooi, terwyl die band tussen Zoe en Nazeem hegter word. Susan neem ’n besluit oor Keith. Dinsdag 27 Desember Bridgette en Ty is ongelukkig met Nazeem se teenwoordigheid by die familie-ete. Susan vertel vir Justin dat die demo nie meer gaan gebeur nie, maar Keith het nog ’n laaste kaart om te speel. Woensdag 28 Desember Daar is nie lig aan die einde van die tonnel vir die Samsodiens nie. Ty en Wade besef hulle moet toneel speel wat Nazeem betref. Zoe is vasgevang tussen haar lojaliteit aan Nazeem en Bridgette. Donderdag 29 Desember Kaashifa is onseker oor haar toekoms. Nazeem voel dis onregverdig dat almal net die slegste van hom verwag en Susan kan nie vir Justin in die hande kry nie. Vrydag 30 Desember Die Samsodiens kry onverwagte nuus, terwyl Nazeem vasgevat word. Susan moet ’n groot besluit neem, en Rhafiek deel nog ’n geheim met Siya. Diepe waters Maandae tot Donderdae om 18:30 op kykNET Maandag 26 Desember Dwelmtoetse maak die swemmers kriewelrig, en Sanet lê Karla se probleme voor haar eie deur. Bybie se goeie bedoelings krap Meghan se planne om. Dinsdag 27 Desember Bybie probeer Braam se arm draai. Sanet en Rossouw moet ŉ ernstige gesprek met Karla hê. Pam en Zelda se verhouding tref nog ’n struikelblok. Arno lok Johan verder na die diepkant. Woensdag 28 Desember Karla blameer haarself vir Sanet se tekortkominge, en Nina maak ŉ ongemaklike ontdekking. Gys vra vir Ansie ŉ baie groot guns oor Braam se grond. Donderdag 29 Desember Familieprobleme bring Anja nader aan Rossouw, terwyl Sanet wil weet wie haar geld gesteel het. Bybie verstom Meghan as sy dink sy weet wat om te doen oor Pam en Zelda. Arendsvlei Maandag tot Donderdag om 19:30 op kykNET&kie Maandag 26 Desember Noah nooi vir Ruby om saam met hom en Elena uit te gaan. Lionel besef dat Mortlocks meer as net Janice se tyd in beslag neem en ’n vreemde figuur sluip buite die Cupido’s se huis rond. Dinsdag 27 Desember Die spanning tussen Janice en Emile dreig om oor te kook. Parra en Laetitia stamp koppe oor die geld. Nicolene wil die ontvanger van Anton se hart opsoek, maar hoe sal Hein hierop reageer? Woensdag 28 Desember Nicolene soek na die persoon wat Anton se hart gekry het, maar dan maak sy ’n skokkende ontdekking. Parra en Laetitia maak nuwe planne vir ’n huis van hul eie. Donderdag 29 Desember Nicolene en Hein sukkel met hul hartseer wanneer hulle Nuwejaar alleen moet deurbring. Emile maak ’n belofte om die volgende Nuwejaar met Janice deur te bring na hulle ’n oomblik het.